ร้านนี้ชอบมากๆ เป็นseafood แนวเกาหลีมีสองสาขาในสิงคโปร์ แนะนำให้มาสาขาprincep มีที่กว้างขวาง แต่แนะนำให้โทรจองก่อนหลายๆวัน

ตามรูปที่เห็นจะเป็นซึ้งนึ่งมาซ้อนกันและมีอาหารทะเลแต่ละชนิดอยู่ข้างใน ชุดใหญ่เลยก็จะเป็น9ชั้น เข้าใจว่ามีแบบ3ชั้น5ชั้นด้วยสำหรับคนที่มาน้อย ถ้าอยากจัดชุดใหญ่ก็มากันหลายๆคนจะได้ช่วยกัน

เริ่มจากชั้นแรกตามรูปไล่ลงไปเป็นอาหารทะเลนึ่งทั้งหมด พอเราทานหมดหนึ่งชั้นพนักงานก็จะยกออกเพื่อเปิดชั้นต่อไป พอถึงชั้นสุดท้ายจะเป็นซุปอยู่ชั้นล่าง เค้าจะให้เราไปเลือกอาหารสดที่จะนำมาปรุงในซุปที่มีเนื้อไก่อยู่แล้ว อาหารที่นำมาเพิ่มส่วนใหญ่จะเป็นผัก ลูกชิ้นต่างๆ หรือเส้นบะหมี่ก็มี

ให้ไปเลย5ดาวกับการเปิดประสบการณ์อาหารแบบใหม่ รวมถึงรสชาติและความหลากหลายของอาหารทะเลสดๆที่นี่ ราคารวมเบียร์แล้วโดนไปsgd400กว่า ก็หมื่นบาทนิดๆกับกลุ่มเพื่อนรวม9คนถือว่าโอเคเลย